7. ΝΟΜΟΘΕΤ. ΔΙΑΤΑΓΜΑ υπ’ αριθ. 1655  της 30 Ιουλ./19 Αυγ. 1942 Περί ιδρύσεως Μαιευτικής Σχολής εν Θεσσαλονίκη. Άρθρ.1.-Ιδρύεται παρά τω Δημοσίω Μαιευτηρίω Θεσσαλονίκης Δημοσία Μαιευτική Σχολή προς τον σκοπόν της επιστημονικής μορφώσεως Μαιών. Η Σχολή τελεί υπό την διοίκησιν του Δ. Συμβουλίου του Δημοσίου Μαιευτηρίου Θεσσαλονίκης και υπό την εποπτείαν του Υπουργού Εθνικής Προνοίας. Άρθρ.2.-1.Υπό του Οργανισμού της Σχολής καταρτιζομένου υπό του Δ. Συμβουλίου του Δημοσίου Μαιευτηρίου Θεσσαλονίκης και εγκρινομένου υπό του Υπουργού Εθνικής Προνοίας δια Δ/τος υπ’ αυτού εκδιδομένου διέπεται η διοίκησις και λειτουργία της Σχολής. 2.Εν τω οργανισμώ ρυθμίζονται ειδικώτερον τα της οικονομικής διαχειρίσεως, τα των τροφείων των μαθητών, τα του διδακτικού προσωπικού ως και λοιπού προσωπικού, ήτοι του τρόπου προσλήψεως, των προσόντων, των αποδοχών, τα της αρμοδιότητος αυτού ως και πάσα άλλη αναγκαία λεπτομέρεια σχετική με την διοίκησιν και την λειτουργίαν της Σχολής. 3.Τα της εκπαιδεύσεως των μαθητριών εν γένει διέπονται υπό του Α.Ν. 2448/40 «περί ασκήσεως του Μαιευτικού επαγγέλματος και περί εκπαιδεύσεως Μαιών». Άρθρ.3.-Αι δαπάναι λειτουργίας της ιδρυομένης Σχολής, βαρύνουσι την εν τω προϋπολογισμώ των εξόδων του Υπουργείου Εθνικής Προνοίας αναγραφομένην πίστωσιν Κοινωνικής Προνοίας. Εις εκτέλεσιν του ως άνω Ν.Δ/τος εξεδόθησαν: α)Κ.Δ. 3/3 Μαΐου 1943 (ΦΕΚ Α΄ 118) περί κυρώσεως του Καταστατικού Οργανισμού του Δημοσίου Μαιευτηρίου Θεσ/νίκης. β)Β.Δ. 5 Σεπτ. /6 Οκτ. 1947 (ΦΕΚ Α΄ 211)  περί κυρώσεως του Οργανισμού της παρά τω Δημοσίω Μαιευτηρίω Θεσ/νίκης Σχολής Μαιών. γ)Β.Δ. 3/9 Νοεμ. 1950 περί τροπ. του Οργανισμού της παρά τω Δημοσίω Μαιευτηρίω Θεσ/νίκης Σχολής Μαιών. Σελ.608

[Source: greek_legal_code_raptarchis | Tokens: 1524]